O‘GUT

Og‘ir yigit, sening go‘zal, nurli ko‘zingda

Bu millatning saodatin, baxtin o‘qudim.

O‘ylashingda, turishingda hamda o‘zungda

Bu yurt uchun qutulishning borlig‘in ko‘rdim.

Turma – yugur, tinma – tirish, bukilma – yuksal,

Hurkma – kirish, qo‘rqma – yopish,  
Yo‘rilma– qo‘zg‘al! Yel yo‘lini to‘sib turgan eski bulutlarni

Yondirib qo‘y, yirtib tashla, barchasin yo‘q et.   
Qilolmasang shu ishlarni, ening uchun xo‘rlikdir bu...   
Yiqil, yo‘qol, ket!